La data de 30 martie, polițiștii Serviciului Arme, Explozivi și Substanțe Periculoase Mureș au pus în aplicare un mandat de percheziție domiciliară, într-un dosar penal de nerespectarea regimului armelor și munițiilor și contrabandă calificată.
"Activitatea a avut loc la locuința unui bărbat, de 54 de ani, din localitatea Saschiz. A fost identificată și ridicată o armă neletală cu aer comprimat de tir sportiv din categoria celor supuse autorizării și care era deținută fără drept. Percheziția s-a desfășurat cu sprijinul Biroului pentru Protecţia Animalelor, Secției 10 Poliție Rurală Sighișoara, Poliției municipiului Sighișoara și al luptătorilor din cadrul Serviciului pentru Acțiuni Speciale. Cercetările sunt continuate sub supravegherea Parchetului de pe lângă Judecătoria Sighișoara, în vederea probării întregii activități infracționale", a informat Biroul de presă al Inspectoratului de Poliție Județean Mureș.
(Redacția)